Akseli Lipponen

Akseli Bernhard Lipponen (30. heinäkuuta 1879 Viipuri – 2. marraskuuta 1932 Helsinki)Kuolleita. Helsingin Sanomat, 3.11.1932, s. 1. oli suomalainen toimittaja, hotellin omistaja ja Suomalaisen puolueen puoluesihteeri.

Akseli Lipposen vanhemmat olivat kauppias Mikko Lipponen ja Katrina Sahipakka ja puoliso vuodesta 1913 Tyyne Alfhild Hellstén. Lipponen kävi seitsemän luokkaa lyseota ja työskenteli Viipurin toimituksessa 1899–1905. Uudessa Aurassa hän oli toimittaja 1906, Savottaressa 1907, Lounais-Hämeessä 1908 ja Uudessa Suomettaressa 1909–1919. Lipponen oli Suomalaisen puolueen puoluesihteeri 1915–1919 ja hän omisti 40 huoneen Turistihotelli Suomen Repolankatu 9:ssä Viipurissa vuodesta 1919. Vuonna 1927 Lipponen palasi Helsinkiin ja toimi sitten Uusi Suomi -lehden eduskuntatoimittajana. Hänellä oli useita sanomalehtialan luottamustoimia ja hän oli myös muun muassa Helsingin kaupunginvaltuuston jäsen. Turistihotelli Suomi Viipurissa, Suomen Kuvalehti, 28.02.1925, nro 9, s. 23, Kansalliskirjaston digitaaliset aineistot. Viitattu 02.03.2025

Akseli Lipponen kuoli marraskuussa 1932 53-vuotiaana sydänkohtaukseen.Sanomalehtimiehen kuolema, Uudenmaan Sanomat, 10.12.1932, nro 140, s. 3, Kansalliskirjaston digitaaliset aineistot

Akseli Lipponen oli Paavo Lipposen isoisä.AL: Paavo Lipponen muistelee isäänsä – "Monilahjainen, mainio seuramies". Ilta-Sanomat, 20.6.2012. (Viitattu 3.10.2020) 

Lähteet

Luokka: Suomalaiset toimittajat
Luokka: Suomalaiset yrittäjät
Luokka: Suomalaisen puolueen poliitikot
Luokka: Helsingin kaupunginvaltuutetut
Luokka: Vuonna 1879 syntyneet
Luokka: Vuonna 1932 kuolleet